paragraph_text: Politička misao najstariji je znanstveni časopis koji izdaje Fakultet političkih znanosti u Zagrebu. Časopis se objavljuje od 1964. godine, a danas je jedan od vodećih politoloških časopisa u Hrvatskoj i regiji koju čine post-jugoslavenske zemlje. Časopis se objavljuje četiri puta godišnje na hrvatskom jeziku dok se peti broj od 1992. godine jednom godišnje objavljuje na engleskom jeziku pod nazivom Croatian Political Science Review. Od 2020. godine glavna urednica časopisa je Dagmar Radin.